Sügisesed pärimuspäevad
2024-10-25 14:00 - 2024-10-26 14:00 (Europe/Tallinn) | Unipiha koolis
Ootame Unipiha Algkooli lapsi osalema huviringi „Kodused“ pärimuspäevadele 25. ja 26. oktoobril.
HINGED KÄIVAD – hingesandid tulevad, mardisandid madistavad ja kadrisandid sätivad.
Pärimuspäevade läbivaks teemaks on sanditamine – nähtav ja nähtamatu maailm Eesti rahvakalendris. Santide ootamine, laulu -ja tantsumängud, andide andmine, tänamine ja TERVEKS TUGEVAKS!
Ettevalmistuseks on lastel tarvis kirja panna lugu sellest, kuidas sinu ema ja isa on sanditamas käinud. Lugu kirjuta paberile ja võta laagrisse kaasa.
Pärimuspäevadel on huviringi lastel – nii meisterdamise, mängimise kui tantsimise-laulmise ja jutustamise teel leida enda seos pärimuskultuuriga ning saada uusi teadmisi meie esivanemate kommetest.
Laagri tegevused toimuvad nii toas kui õues. Kaasa võta palun ilmastikule vastavad riided, hügieenitarbed, magamisriided ning madrats koos vajalikuga.
Hind osalejale 20.-

NB! Vajalik registreerimine: https://forms.gle/9t5Ype4VV3S1wjgH9
KAVA
25.10
14:00 Saabumine laagripaika
14:15 Meeldiv kõhutäis
14:45 Sanditamise kombestiku tutvustus
16:00 Vaba aeg
17:00 Valmistame kadripäeva sööke – meeldiv kõhutäis
18:00 Räägi oma lugu, kohapärimus
19:00 Erinevad töötoad: meisterdamine, mängimine, tantsimine-laulmine ja jutustamine.
21:30 Filmiõhtu.
26.10
9:00 äratus ja meeldiv kõhutäis
10:00 Erinevad töötoad: sanditamise toitude valmistamine, maskide meisterdamine
12.00 meeldiv kõhutäis
12:30 Uudise kirjutamine ja kajastamine – kohapärimus
14:00 Laagri lõpetamine.

Koolitajad: Marju Rebane, Natalia Karu ja Kristel Kolga.
Rohkem infot: marju.rebane@gmail.com

Mardipäevaks valmistumine
2024-10-30 16:00 - 18:00 | Haabersti Noortekeskus, Õismäe tee 24, Tallinn
Hakkame sättima!
Kõik kel on huvi osaleda Haabersti noortekeskuse mardipäeva jooksul: koguneme kell 16.00 Haabersti noortekeskuses (Õismäe tee 24).
Marti jookseme reedel, 8.11 algusega kell 15.00.

Mardi- ja kadripäeva kombestiku õpituba
2024-11-02 12:00 - 14:00 | Tammistu Raamatukogu-Külakeskus
Kõik huvilised, nii lapsed, noored kui täiskasvanud, on oodatud mardi- ja kadripäeva kombestiku õpituppa. Meisterdatakse ka koos maske.

Muuseumiprogramm "Mardid tulid müdinaga"
2024-11-04 - 2024-11-08 | Kuressaare linnus, Estonia
Sihtgrupp: 1. – 4. klasside õpilased

Tunni kestvus: 90 minutit
Piletihind: 4 € őpilane
Programmi jooksul:

räägime mardipäeva traditsioonidest; kes käisid santimas ja miks, mida sandid soovisid ja milliseid kostüüme kandsid;
meisterdame ise omale maskid ja katsetame ka santideks riietumist;
laulame, tantsime ja kordame üle mõistatusi;
programmi lõpus käime kõik koos ka natuke mööda muuseumit santimas.

Pärimustoitude õpituba: mardi- ja kadripäeva toidud
2024-11-06 18:00 - 20:00 | Kuressaare päevakeskus, Estonia
Koolitaja Merle Vaha.
Registreerumine: merlevaha@gmail.com, 5187614

21. sajandi mardi- ja kadrisantide moeshow Mardilaadal
2024-11-07 15:00 - 16:00 | Unibet Arena
7. novembril kell 15 astuvad Mardilaadal üles 21. sajandi mardi- ja kadrisandid. Mardi- ja kadripäeva tähistamine on meie mail iidne tava, mis on sajandite jooksul tublisti muutunud. Kui varasemalt oli sanditaja surnud esivanemate hingede kehastaja, siis tänapäeval on sanditaja pigem meelelahutaja.

Mardipäeva teemaline isadepäev
2024-11-07 18:00 - 20:00 | Kurtna Kool
Head isad ja vanaisad! Ootame teid koos lastega mardipäeva teemalisele isadepäeva üritusele, mis toimub neljapäeval, 7. novembril kell 18.00-20.00! Ürituse teemaks on mardipäev, seega palume osalejatel võimalusel riietuda mardisantideks. Kavas on mitmed lõbusad töötoad ja põnevad tegevused!Kui isa või vanaisa ei saa tulla, on oodatud ka mardiks maskeerunud emad ja vanaemad!

Mardipäeva tähistamine
2024-11-08 | Palamuse muuseumi koolimaja, Estonia
8. novembril kell 13.30 on võimalus tulla Palamuse muuseumisse tähistama mardipäeva.
Vajalik eelregistreerimine : info@palamusemuuseum.ee
Mardipäeva tähistamise programm on TASUTA

Mardipäeva meisterdused Laikmaal
2024-11-08 12:00 - 2024-11-10 15:00 | Ants Laikmaa muuseum, Muuseumi, Kadarpiku, Estonia
Mardipäeva eel saab Ants Laikmaa muuseumis looduslikest ja taaskasutusmaterjalidest luua laua- või aknaseade, millega hingedeajal oma kodu kaunistada.
Samuti räägime sellest, kuidas mardisante vastu võtta. Ei saa ju kõik minna marti jooksma, sest keegi peab koju jääma õnne vastu võtma.

Tule kogu perega – tegemist on suurtele ja väikestele!

Mardipäeva meisterdused: 8.-10. november iga päev kl 12

Osalemine muuseumipiletiga (5 €/4 €).

Santide karneval
2024-11-08 12:30 - 14:30 | Aravete noortekeskus, Estonia
8. novembril kell 12.30 toimub Aravete noortekeskuses 1.-4. klasside õpilastele santide karneval. Meisterdame maske, mängime, sööme ja lustime.

Haabersti noortekeskuse ühine mardijooks
2024-11-08 15:00 - 18:00 | Haabersti Noortekeskus, Õismäe tee 24, Tallinn
Marti jookseme reedel, 8.11 algusega kell 15.00.

Veeriku liikumispäev: mardipäeva eri
2024-11-09 10:00 - 20:00 | Veeriku, Tartu
Veeriku Selts ja aktiivsed Veeriku elanikud kutsuvad sel aastal lapsi ja täiskasvanuid mardipäeval liikuma! Soovijatele päris mardisanditamine ning teistele muud toredad tegevused.

OLULINE:Üleskutse: anna märku, kui oled valmis mardisante vastu võtma. Ise valid, mitu seltskonda ning mis ajal jõuad vastu võtta. Pakume, et marti jooksmine toimuks ajavahemikus 16-20. Anna endast märku, kas siia formisi: https://forms.gle/LXmz2yqPrjcBd6597 või ürituse alla, et saaksime sanditajatele luua kaardi.

Esialgne kava:*Vahtplastist lennukite lennutamise võistlus (võib ka muust materjalist olla, kasvõi paberist:))*Teatejooksud*Mardisantide väljakutse*Väike amps ja soe jook Veeriku Seltsi poolt*Tutvumine Veeriku uue aiamaade alaga (Kannikese tn-l 2ha) ning (aju)liigutamismängudKava veel täiendamisel…

Laupäevane lastetund: mardimaski meisterdamine
2024-11-09 12:00 - 14:00 | Kadrioru raamatukogu, Estonia
Kadrioru raamatukogu kutsub lapsi laupäeviti kell 12.00 arukalt aega veetma. Olenevalt laupäevast meisterdame, voldime või joonistame ja muu hulgas tutvume ka lasteraamatutega.
09.11 – käes on mardijooksmise aeg! Meisterdame selleks puhuks lõbusa mardisandi maski.

Mardi- ja kadripäeva töötuba Helsingis
2024-11-09 12:00 - 16:00 | Alppila kirik, Finland
Hea Eesti taustaga noor Soomes! Kas sul on juba kooli Halloweenidisko tantsud tantsitud ja oled valmis midagi VEEL erilisemat ja naljakamat kogema? Tule ja ühine meie kadri- ja mardipäeva töötoaga! Mardipäev ja kadripäev on olnud vanade eestlaste ühed armastatuimad rahvakalendri tähtpäevad. Sadu aastaid tagasi polnud inimestel elektrit, televiisorit, arvutit, teatrit ega kino ning erinevaid viise meelelahutamiseks oli väga vähe. Iga päev tuli teha rasket tööd, toidulaud oli kasin, elamistingimused viletsad, sügise- ja talvekuud pimedad ning pidevalt ohustas inimesi mõni hirmus haiguseepideemia. Kõige selle keskel elades oli hädavajalik teha midagi niisugust, mis tooks rõõmu ja aitaks igapäevasest rutiinist välja saada. Selleks oligi tore santimise komme. Mardisantide ja kadrisantide naljakas komme tõi inimestele rõõmu ja vaheldust argipäeva.Sellel aastal läheme tagasi meie juurte juurde ja elame läbi ühe mõnusa mardisantide ja kadrisantide päeva! Töötoa viib läbi Einike Sooväli Eesti Vabaõhumuuseumist.
Mida töötoas teha saab? Tutvume kadri-ja mardipäeva kombestikuga Õpime mardinalju, mõistatusi ja mängime koos rahvamängeMeisterdame omapäraseid kostüüme/maske Valmistame odrakaraskit ja koorevõid, AGA näksime ka midagi tänapäevasemat Mängime rahvamänge ja jookseme koos marti ja katri!See on suurepärane võimalus kõigile noortele, kes tahavad rahvakultuuri avastada, eesti keeles rääkida, uusi sõpru leida, nalja teha ja midagi oma kätega valmistada! Tule ja veedame toredas seltskonnas koos toreda mardipäeva! Pane kuupäev kalendrisse ja jaga sõpradega – mida rohkem meid on, seda suurem pidu! Vajalik on eelnev registreerimine töötuppa aadressil:https://forms.gle/qVkxwMCshdh8UzaY6Registreerimine on avatud kuni 8. novembrini!Töötuba on TASUTA ning selleks, et noortel energiat ikka jaguks, pakume ka snäkke. Tasuta kohtumiste raames korraldatakse pealinna piires alates 2024. aasta oktoobrist kuni 2024. aasta detsembrini hariduslikke ja kultuurilisi töötube koos külalisesinejatega Eestist ja/või Soomest. Töötubade eesmärgiks on, et osalejad saaksid keelevahendeid erinevate valdkondade teemade käsitlemiseks ning töötoad aitaksid hoida eesti keele oskust läbi praktiliste tegevuste.Kohtumiste sari on osa projektist, mida viivad ellu Eestikeelse Hariduse Selts ja Eestikeelne kogudusetöö Helsingis.

Mardipäeva tähistamine
2024-11-09 14:00 - 16:00 | Pärnu Allika seltsimaja, Estonia
Mardipäeva Trall toimub 09. novembril 2024, kell 14.00-16.00 Pärnu Allika Seltsimaja II korrusel. Üritus on tasuta.

Mardipäeva kohvik Saue linna seltsis
2024-11-09 15:00 - 20:00 | Saue linna selts, Kütise 4, Saue, Estonia
Kutsume kõiki Saue linna seltsi mardipäeva kohvikusse ja töötuppa!

Sind ootab:– Mardimaskide meisterdamine– Mardigrimm– Kostüümide sättimine– Salmide ja laulude õppimine– Kohvik maitsvate küpsetiste ja jookidega (maksmine sularahas)

Tule ja valmistume koos mardijooksuks rõõmsas seltskonnas!

Laske sisse mardisandid,mardi küüned külmetavad,mardi varbad valutavad!Mart on tulnud maada müöda,läbi pilvete pugenud,läbi viie vikerkaari,läbi kuue koidunurga,läbi seitsme Sõela serva.

Mardilaupäev Türi Konna majas
2024-11-09 17:00 - 22:00 | Türi Konna maja, Viljandi 60, Türi, Estonia
Mardilaupäeval on Konna maja uksed avatud ja laud kaetud, tulge külla. Kõiki mardisante ootab kommikott!Kohtumiseni 9. nov. kell 17.00 Türi Konna majas Viljandi 60.

Kaanepilt Jüri Arrak “Mardiöö” 1987

Marditrall
2024-11-09 18:00 - 21:00 | Äksi kivipark, Estonia
Koguneme 9. novembril Äksi Kivipargis, et maha pidada üks tore ja kaasakiskuv Marditrall!Maskeeri end mardisandiks, võta kaasa tõrvik ja midagi millega teha muusikat (heli, lärmi) ning rõõmus tuju! Ära unusta kotti Mardimoona tarbeks.

Sind ootab:– Lõke ja trallimine ning mardirongkäik alevikus– Mardiisa jagab kõigile aasta jagu õnne– Räägime kes on mardid ja kuhu nad kadunud on?
Tule üksi, sõbraga või võta kogu pere kaasa!

Mardipäeva trall
2024-11-09 19:00 - 22:00 | Vahastu asundus, Estonia
Tantsuks mängib ansambel Prime Time.
Riietus: mardipäev
Laua katab igaüks ise.
Piletid müügil kohapeal, sularahas 10€.

Peoõhtu “Mardil küüned külmetavad”
2024-11-09 20:00 - 22:00 | Kunda küla seltsimaja, Estonia
9.novembril tähistame mõnusa tantsuõhtuga mardilaupäeva.Tore on kui riietud teemakohaselt (parimatele kostüümidele auhinnad), aga see ei ole kohustus.Võta degusteerimiseks kaasa oma maitsev hoidis ja koduvein ning kui sinu aias kasvas tänavu mingi eriti vahva “nunnu”, siis võta seegi kaasa.Broneeri kindlasti kohad tel 56566943 ja rõõmsa kohtumiseni!

Sandipäev - Mart müristab, Kadri kaunistab
2024-11-10 11:00 - 16:00 | Eesti Vabaõhumuuseum, Vabaõhumuuseumi tee 12, Tallinn, Eesti
Novembrikuisel hingedeajal, kui sügisesed õuetööd on lõpetatud, käivad perest peresse maskeeritud tegelased: lärmakad mardisandid ja nägusad kadrisandid. Mardid toovad pererahvale viljaõnne ja kadrid karjaõnne. Sandid on väga oodatud, sest nad lisavad igapäevasele elule vaheldust ja väge. Pealegi saab nendega alati palju nalja!

Pane Sinagi sandiriided selga ja tule Eesti Vabaõhumuuseumisse santima! Ees ootab rännak talust tallu mitmete ülesannete ja äraarvamistega. Siin võid kohata teisigi mardi- ja kadrisante, kellega koos laulda või tantsu lüüa.

Pane tähele! Kui Su nimi on Mart või Kadri, on Sulle sandipäeval isikut tõendava dokumendi alusel tasuta sissepääs!
Üritusele pääseb tasuta ka muuseumikaardi, Tallinn Cardi ning Eesti Vabaõhumuuseumi aastapääsmega!

Vaata kogu ürituse programmi kodulehelt: https://evm.ee/sundmused/sanditades

Mardipäeva perepäev
2024-11-10 12:00 - 15:00 | Jõuluvana Korstna talu, Estonia
Perepäev talu õuel!

*Mardi ja Kadri kombed*Maski meistrikoda*Hobusõidud mardisantidele*Avatud kohvik

Lustime õues! Oh-oh-hoo!Selga ilmale vastav riietus!

Perepäeva osalustasu 10 € inimene.

Mardilaat
2024-11-10 12:00 - 16:00 | Pangodi küla, Kambja vald, Estonia
Unipiha Algkooli kogukond korraldab Mardilaada 10. novembril kell 12 – 16
Laadal saavad külalised nautida maitsvaid suupisteid koos muusika ja laada programmiga. Mardilaada Kirbukas pakub head võimalust riiete ning esemete prügikasti viskamise asemel need uuesti ringlusse saata.
Ootame Teid külla Tartumaale, Pangodi järve äärde pühapäeval!
Kontakt: +372 58445584, E-post: unipiha.algkool@gmail.com

Tantsuõhtu “Mardid kohtuvad kadridega”
2024-11-15 18:00 - 20:00 | Hiiumaa muuseumi Pikk maja, Estonia
November on santide kuu. Seoses sellega toimub 15. novembril algusega kell 18.00 Pikas Majas meeleolukas tantsuõhtu. Varbad tantsutab soojaks Hiiumaa Pillisõprade Selts.

Pilet: 10 € / perepilet 20 € (sisaldab sooja rüübet ja sügisesi maitseid)

Tulge mardi- või kadrisandina või hoopis ilma maskeeringuta – seltsis segasem!

Kohtumiseni Pikas Majas!

Muuseumiprogramm "Kadrid kaunid õnne toovad"
2024-11-18 - 2024-11-22 | Kuressaare linnus, Estonia
Sihtgrupp: 1. – 4. klasside õpilased

Tunni kestvus: 90 minutit
Piletihind: 4 € őpilane
Programmi jooksul:

räägime kadripäeva traditsioonidest; kes käisid santimas ja miks, mida sandid soovisid ja milliseid kostüüme kandsid;
meisterdame ise omale maskid ja katsetame ka santideks riietumist;
laulame, tantsime ja kordame üle mõistatusi;
programmi lõpus käime kõik koos ka natuke mööda muuseumit santimas.

Laulumäng “Mardisandi seiklused Kadrilinnas”
2024-11-18 11:00 - 20:00 | Von Glehni Teater, Tallinn, Estonia
Mardipäev on käes ja kadripäev ees. Mardiküla külavanema Mardi poeg Mardike kogub kuulsust vahva esinemisega. Kadrilinna linnapea Suur Kadri on häiritud ja kardab, et kadripäev selle tõttu populaarsust on kaotamas. Ta varastab Mardikese ära ja paneb oma keldrisse luku taha. Suure kadri tütar Väike Kadri leiab vangi, saab temaga sõbraks ja aitab ta põgenema. Seikluse taustaks on ka kohalik Talendijaht, kus võistlevad igasugu karvased ja sulelised lisaks Kadridele ja muudele külalastele.
Libreto ja muusika – Kaari Sillamaa (lisaks mõned tuntud mardi-kadri rahvalaulud)
Lavastaja, kunstnik ja koreograaf – Katre Jaani
muusikajuht – Kaari Sillamaa

Laval Muusikateatri lapsed vanuses 7 – 9a

Vanusepiirang: Pilet hakkab kehtima alates 5. eluaastast.

Mardi- ja kadritrall väikestele ja suurtele
2024-11-21 18:00 - 21:00 | Wittensteini tegevusmuuseum, Paide, Estonia
Wittensteini Tegevusmuuseum kutsub 21. novembril mardi- ja kadritrallile!Mängime vana aja mänge ja laulame laule.
Asjakohased kostüümid ja etteasted on väga teretulnud!

Algus kell 18.00, sissepääs tasuta.

Kadripäeva meisterdused Laikmaal
2024-11-22 12:00 - 2024-11-24 15:00 | Ants Laikmaa muuseum, Muuseumi, Kadarpiku, Estonia
Kadripäeva meisterdused: 22.-24. november iga päeva kl 12
Kadripäeva eel saab Ants Laikmaa muuseumis looduslikest ja taaskasutusmaterjalidest luua laua- või aknaseade, millega hingedeajal oma kodu kaunistada.
Samuti räägime sellest, kuidas kadrisante vastu võtta. Ei saa ju kõik minna katri jooksma, sest keegi peab koju jääma õnne vastu võtma.
Tule kogu perega – tegemist on suurtele ja väikestele!
Osalemine muuseumipiletiga (5 €/4 €).

Puhkeõhtu seenioritele - kadri-marditrall
2024-11-22 15:00 - 19:00 | Vahtra loomekeskus, Endla 4, Kohtla-Järve, Estonia
* Pane selga teemale vastav kostüüm! Vaimukamale kostüümile auhind! Ideid leiad siit: https://hakkamesantima.ee/maskeerumine-mardisant-hakkame…/* Seltskonnamängud- ja tantsud!* Jalakeerutus tantsumuusika saatel!* Oma laua katab igaüks ise!
Pilet 5€
Piletite müük kohapeal.Info ja laudade broneerimine tel. 5545844

Kose-Uuemõisa tantsuklubi kadripäiva auks
2024-11-23 18:00 - 21:00 | Kose-Uuemõisa külakeskus, Estonia
Mardist kaks kadrisse, kadrist neli jõulusse!
Tantsuklubi kutsub!
